30. 1. 84 De Europæiske Fællesskabers Tidende Nr. C 23/51 
Udtalelse om Portugals og Spaniens medlemskab af EF 
(84/C 23/17) 
A. UDTALELSENS JURIDISKE GRUNDLAG 
Udvalget besluttede på sin 205. plenarforsamling af 23. og 24. februar 1983, på forslag 
fra sit præsidium i henhold til forretningsordenens artikel 20, stk. 4, på eget iniativ at 
afgive en udtalelse om ovennævnte spørgsmål. 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog på sin 212. plenarforsamling afholdt i 
Bruxelles, den 23. og 24. november 1983 sin udtalelse om det nævnte emne. 
Udtalelsens ordlyd er følgende: 
DET ØKONOMISKE OG SOCIALE UDVALG 
HAR — 
under henvisning til forretningsordenen, særlig arti­
kel 20, stk. 4, 
under henvisning til beslutning truffet den 
22. februar 1983 om at pålægge Afdelingen for for­
bindelser med tredjelande at udarbejde en udtalelse 
om Portugals og Spaniens medlemskab af EF, 
under henvisning til udtalelse vedtaget af afdelingen 
på mødet den 8. november 1983, 
under henvisning til mundtlig beretning aflagt af 
ordføreren, Kate Strobel, 
under henvisning til forhandlingerne på den 212. 
plenarforsamling den 23. og 24. november 1983 
(mødet den 24. november) — 
med 57 stemmer for, 3 imod, mens 17 undlod at 
stemme 
VEDTAGET FØLGENDE UDTALELSE: 
Det økonomiske og sociale Udvalg er overbevist 
om, at tiden nu er inde til hurtigt at bane vejen for 
Portugals og Spaniens optagelse i EF. Dette bør ske 
samtidig for de to lande. 
Det opfordrer indtrængende stats- og regeringsche­
ferne til på deres møde i begyndelsen af december 
1983 at lægge sig fast på den 1. januar 1986 som sid- , 
ste frist for tiltrædelsen. Dette indebærer, at for­
handlingerne må føres på en sådan måde, at de nati­
onale parlamenter kan ratificere tiltrædelsesakten i 
løbet af 1985. Med tolv medlemsstater vil man ikke kunne fast­
holde den nuværende beslutningsproces i Rådet. 
Veto-retten bør lempes, hvilket Udvalget foreslog i 
sin udtalelse fra juni 1979 om Grækenlands, Portu­
gals og Spaniens anmodning om medlemskab. (') 
Udvalget understreger, at udvidelsen vil bidrage til 
at konsolidere de to unge demokratier samt sætte et 
hårdt tiltrængt skub i den politiske, økonomiske og 
sociale integration. 
Udvalget mener, at man bør acceptere de økonomi­
ske og finansielle konsekvenser af beslutningen om 
at udvide EF. I den forbindelse må der foreligge en 
klar afgørelse om den fremtidige finansiering af EF, 
dvs. både om en mere hensigtsmæssig anvendelse af 
de nuværende finansielle midler og om skabelsen af 
nye egne indtægter. I denne forbindelse henviser 
Udvalget til sin udtalelse af 26. oktober 1983 om 
dette spørgsmål. (2) 
Af hensyn til den økonomiske og sociale udvikling 
samt udvidelsen af EF er det bydende nødvendigt at 
forøge de egne indtægter. 
I dette øjemed bør der indføres en ordning, som gør 
det muligt for EF-institutionerne selv at tilpasse ind­
tægterne efter EF's budgetbehov, — tilpasningerne 
skal ratificeres i Europa-Parlamentet, hvis budgetbe­
føjelser må styrkes. 
(') EFTnr. C 247 af 1. 10. 1979. 
(2) EFTnr. C 358 af 31. 12. 1983. 
Nr. C 23/52 De Europæiske Fællesskabers Tidende 30. 1. 84 
Den resterende forhandlingsperiode bør anvendes 
til at: 
— finde veje til at integrere de portugisiske og 
spanske landbrugere i den fælles landbrugspoli­
tik, der ikke, indebærer uacceptable omkostnin­
ger for det udvidede EF; 
— ufortøvet tage det omstridte fiskerispørgsmål op 
til behandling; 
— undersøge udvidelsens konsekvenser for han-
delsordningerne med de Middelhavslande, som 
ikke tilhører EF og skabe grundlaget for en glo­
bal middelhavspolitik; 
— fastlægge differentierede overgangsperioder: 
a) som vil gøre det muligt snarest at fjerne de 
told-, mængde- og beskatningsmæssige 
skævheder, som handelsaftalen fra 1970 har 
skabt inden for nogle af EF's industrier; b) som gør det muligt reelt at indføre moms i 
Spanien, så snart overgangsperioden begyn­
der; 
c) som er tilstrækkelig lange inden for land­
bruget til, at landbrugspolitikken kan inte­
greres harmonisk i de respektive lande og 
spansk landbrug opnå en rimeligere adgang 
til markedet; 
d) som bygger på de overgangsperioder, der er 
aftalt med Grækenland i forbindelse med 
arbejdskraftens frie bevægelighed. 
Udvalget mener, at det er på høje tid, at EF hurtigt 
får løst sine egne problemer, således at det kan blive 
konsolideret og udvidet. 
Den foreliggende udtalelse er kun en principiel stil­
lingtagen til den aktuelle situation omkring EF's 
udvidelse. Udvalget vil senere se nærmere på de 
problemer, som især vedrører erhvervs- og arbejdsta-
gerkredsene. 
Bruxelles, den 24. november 1983. 
Francis CEYRAC 
Formandfor 
Det økonomiske og sociale Udvalg 
Udtalelse om Kommissionens forslag vedrørende de integrerede middelhavsprogrammer 
(84/C 23/18) 
Den tekst, som har været genstand for udtalelsen, er offentliggjort i De Europæiske 
Fællesskabers Tidende nr. C 251 af 19. august 1983, side 1. 
A. UDTALELSENS JURIDISKE GRUNDLAG 
Rådet har den 2. september 1983, i henhold til traktaten om oprettelse af Det europæi­
ske økonomiske Fællesskab, fakultativt besluttet at anmode om Udvalgets udtalelse 
om ovennævnte emne. 
B. DET ØKONOMISKE OG SOCIALE UDVALGS UDTALELSE 
det økonomiske og sociale Udvalg vedtog på sin 212. plenarforsamling afholdt i Bru­
xelles, den 23. og 24. november 1983 sin udtalelse om det nævnte emne. 
Udtalelsens ordlyd er følgende: